4. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Α2γ/οικ. 5434 της 8/16 Νοεμ. 1988 (ΦΕΚ Β΄ 843) Σύσταση Ελληνικού Αρχείου Νεοπλασιών (Ε.Α.Ν.). Έχοντας υπόψη: 1.Τις διατάξεις του Νόμ. 3941/9.3.59 «περί οργανώσεως αντικαρκινικού αγώνα». 2.Το Π.Δ.544/77 «Οργανισμός του Υπουργείου». 3.Τις παρ. 2 και 4 των άρθρ. 3 και 4 αντίστοιχα και το άρθρ. 9 του Νόμ. 1278/31.8.82 (ΦΕΚ 105 τ.Α΄) «για σύσταση Κεντρικού Συμβουλίου Υγείας και Πρόνοιας». 4.Το Π.Δ. 441/5.10.84 «για σύσταση θέσεων Ειδικού Επιστημονικού Προσωπικού στο Υπουργείο Υγείας και Πρόνοιας». 5.Τις υπ’ αριθ. 35107/Β, 343/19.12.68 και 9486/Β,112/13.4.67 κοινές αποφάσεις Υπουργείων Συντονισμού και Υγιεινής. 6.Την υπ’ αριθ. Α2γ/οικ. 4589/12.9.85 απόφαση που τροποποιεί προηγούμενες αποφάσεις σχετικά με την εφαρμογή του προγράμματος εξωνοσοκομειακής παρακολούθησης των καρκινοπαθών (FOLLOW-UP). 7.Την υπ’ αριθ. Α2γ/οικ. 3121/29.7.87 απόφαση «περί οργάνωσης Κεντρικού Αρχείου Νεοπλασιών». 8.Την υπ’ αριθ. Απόφαση 6 της 50ης Ολομ. / 19.11.87 του ΚΕ.Σ.Υ. «περί διανομής εσόδων αντικαρκινικού εράνου» και την Απόφαση 19 της 29ης Ολομέλειας με το ίδιο θέμα. 9.Την υπ’ αριθ. Απόφ. 8 της 50ης Ολομ. /19.11.87 του ΚΕ.Σ.Υ. «περί οργάνωσης Ελληνικού Αρχείου Νεοπλασιών», αποφασίζουμε: 1.Συνιστούμε στο ΚΕ.Σ.Υ. Ειδική Επιστημονική Επιτροπή υπό την ονομασία Ελληνικό Αρχείο Νεοπλασιών (Ε.Α.Ν.). 2.Οι αρμοδιότητες του Ε.Α.Ν. είναι: α.Να καταγράφει τον αριθμό των καρκινοπαθών που διαγιγνώσκονται ετησίως. β.Να παρέχει ακριβή στοιχεία προς κάθε υπηρεσία και ίδρυμα που ασχολούνται με τον καρκίνο, για να σχεδιάζονται μελλοντικές κατευθύνσεις με σκοπό τη βελτίωση της αντικαρκινικής μέριμνας. γ.Να παρέχει στοιχεία επιβίωσης των καρκινοπαθών. δ.Να αξιολογεί και να παρέχει στοιχεία σύγκρισης σχετικά με την προσέγγιση των καρκινοπαθών στα διάφορα ιδρύματα. ε.Να παρέχει στοιχεία επί του αριθμού των καρκίνων που διαγιγνώσκονται ή θεραπεύονται σε κάθε Νοσοκομείο ή περιοχή. στ.Να καταγράφει τη σχέση μεταξύ τοπικά περιορισμένων ή μεταστατικών περιπτώσεων. ζ.Να εκτιμά τη μεταβολή στην εμφάνιση του καρκίνου ως προς διαφόρους παράγοντες όπως είναι ο χρόνος, τόπος διαβίωσης, επάγγελμα, κ.λπ. η.Να αναλύει την παρουσιαζόμενη εικόνα του καρκίνου για προγραμματισμό στο σύστημα υγείας. ι.Να προωθεί επιδημιολογική έρευνα. ια.Να παρέχει στοιχεία στις γενικές στατιστικές υπηρεσίες σχετικά με τους καρκινοπαθείς. ιβ.Να οδηγεί σε συνεργασία τα Αρχεία των Νοσοκομείων σε πλαίσια συνεχούς εκπαίδευσης και ανταλλαγής στοιχείων. ιγ.Να χορηγεί πληροφορίες σε διεθνή αρχεία Νεοπλασιών (Π.Ο.Υ., Ε.Ο.Κ., κ.λπ. ) μέσα σε πλαίσια κοινής διεθνούς «γλώσσας» και σύγκρισης των προβλημάτων μας με παρόμοια στο διεθνή χώρο. Η ανάγκη διεθνούς συνεργασίας στην αντιμετώπιση του καρκίνου επιβάλλει την ύπαρξη «κοινής γλώσσας» των διαφόρων χωρών και την οργάνωση Αρχείων Νεοπλασιών με βάση κοινές προδιαγραφές, όπως έχει ήδη επισημάνει η Π.Ο.Υ. 3.Πηγές στοιχείων. Το Ε.Α.Ν. θα καταγράφει όλα τα κακοήθη νεοπλάσματα με δυνατότητα επέκτασης σε σχετικές ασθένειες, όπως προκαρκινοματώδεις καταστάσεις κ.λπ. σε εθνικό επίπεδο. Το Ε.Α.Ν. θα συλλέγει στοιχεία για τους καρκινοπαθείς από: α.Όλα τα Νοσοκομεία Ν.Π.Δ.Δ. ή Ν.Π.Ι.Δ. και στρατιωτικά Νοσοκομεία. β.Ιδιωτικές κλινικές. γ.Αρχείο ληξιαρχικών πράξεων θανάτων της Ε.Σ.Υ.Ε. δ.Την Υπηρεσία του Υπουργείου Υγείας Πρόνοιας και Κοινωνικών Ασφαλίσεων παροχής άδειας νοσηλείας στο εξωτερικό. ε.Αρχεία ασθενών των Επιχειρήσεων ή Οργανισμών ελεγχομένων από το Δημόσιο. στ.Οποιαδήποτε άλλη πηγή του Δημόσιου Τομέα. ζ.Ιδιωτικά Ιατρεία. Οι πληροφορίες για τους καρκινοπαθείς θα συλλέγονται με κατάλληλα έντυπα ερωτηματολόγια χωρίς να αποκλείονται άλλοι τρόποι και θα κωδικοποιούνται σύμφωνα με την τελευταία αναθεώρηση ICDO (INTERNATIONAL CLASSIFICATION OF DISEASES ON ONGOLOGY). Οι παραπάνω πληροφορίες θα τηρούν το ιατρικό απόρρητο δηλ. θα θεωρούνται προσωπικά  στοιχεία του ασθενούς και απαγορεύεται η κοινοποίησή    τους.   Το  Ε.Α.Ν.    σε   καμιά    περίπτω(Αντί για τη σελ. 464,01(β) Σελ. 464,01(γ) Τεύχος 1308 Σελ. 19 Καρκίνος 34.Ε.ζ.3-4 ση δεν θα έρχεται σε επικοινωνία με τους ασθενείς ως προς τα στοιχεία τους. 4.Οργάνωση του Ε.Α.Ν. α.Το Ε.Α.Ν. οργανώνεται και λειτουργεί σύμφωνα με τις κατευθύνσεις της Π.Ο.Υ. και την εμπειρία παρόμοιων υπηρεσιών του εξωτερικού. β.Με υπουργική απόφαση, ύστερα από εισήγηση της Εκτελεστικής Επιτροπής του ΚΕ.Σ.Υ., το Ε.Α.Ν. συγκροτείται από: 1.Έναν (μία) επιστήμονα με εξειδίκευση και εμπειρία στην Βιοστατιστική. 2.Έναν (μία) επιστήμονα πεπειραμένο Κυτταρολόγο του ΕΣΥ. 3.Έναν (μία) επιστήμονα πεπειραμένο Παθολόγο Ανατόμο του ΕΣΥ. Το Ε.Α.Ν. υποβοηθείται στο έργο του από επιστημονικό και διοικητικό προσωπικό της Γραμματείας του ΚΕ.Σ.Υ. Το εδάφ. β΄ αντικαταστάθηκε ως άνω από την Α2γ/2187/18 Ιουν. – 8 Ιουλ. 1991 (ΦΕΚ Β΄ 494) απόφ. Αναπλ. Υπ. Υγ. Πρόνοιας και Κοινων. Ασφαλίσεων. 4.Ένα (μία) νοσηλευτή (τρια) με πείρα σε ογκολογικά θέματα. γ.Με υπουργική απόφαση, ύστερα από εισήγηση της Εκτελεστικής Επιτροπής του ΚΕ.ΣΥ., ορίζεται ως Συντονιστής του Ε.Α.Ν. πεπειραμένος δημόσιος υπάλληλος, κατά προτίμηση Βιοστατιστικός. Ο Συντονιστής είναι εισηγητής των θεμάτων του Ε.Α.Ν. πεπειραμένος δημόσιος υπάλληλος, κατά προτίμηση Βιοστατιστικός. Ο Συντονιστής είναι εισηγητής των θεμάτων του Ε.Α.Ν. στην Εκτελεστική Επιτροπή του ΚΕ.Σ.Υ. και έχει άμεση επικοινωνία (προφορική και γραπτή) με τις πηγές στοιχείων και με τους άλλους διάφορους επιστημονικούς φορείς. Άλλα θέματα στα οποία έχει εξουσιοδότηση υπογραφής ο Συντονιστής του Ε.Α.Ν. καθορίζονται με απόφαση της Εκτελεστικής Επιτροπής του ΚΕ.Σ.Υ. δ.Με οδηγίες του Ε.Α.Ν. ορίζονται οι υπεύθυνοι συλλογής – ελέγχου στοιχείων στις πηγές πληροφόρησης του Ε.Α.Ν. Οι υπεύθυνοι αυτοί ακολουθούν τις κατευθύνσεις του Ε.Α.Ν. και εκπαιδεύονται απ’ αυτό. ε.Για τη σωστή, γρήγορη και αποτελεσματική διαχείριση του όγκου των πληροφοριών του το Ε.Α.Ν. εφοδιάζεται με σύγχρονο εξοπλισμό (COMPUTER, μικροφωτογράφοι κ.λπ.) με χρήματα που έχουν προβλεφθεί ή θα διατεθούν για την οργάνωσή του. στ.Οι διάφορες υπηρεσίες του Υπουργείου, στις οποίες κοινοποιείται η απόφαση αυτή, παρακαλούνται να μεριμνήσουν, στα πλαίσια των αρμοδιοτήτων τους, για την άμεση και απρόσκοπτη υλοποίησή τους. Σελ. 464,02(γ) Τεύχος 1308 Σελ. 20